***חוזה שחקן - עונת 2018 - 2019***

אני, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מספר ת.ז./דרכון: \_\_\_\_\_\_\_\_\_\_\_\_\_\_\_\_\_\_\_\_\_ מודע לעובדה שלהיות חלק מארגון מורדי יהודה הינה זכות הניתנת לי ולכן אמלא את החוזה הנ"ל בצורה הטובה ביותר.

1. התנהגות השחקן
* אתנהג בצורה מכובדת במרחב הציבורי ואייצג בכבוד את הארגון אליו אני שייך.
* אתנהג בכבוד לכלל מאמני, שחקני, הנהלת הקבוצה וכל מי שהוא חלק ממשפחת הIFL או IHFL או AFI
* אשחק **אך ורק** עבור ארגון מורדי יהודה בעונת 2018 - 2019.
* אכבד את יחסי הקבוצה עם הארגונים השונים עימה היא עובדת.
* לא אתווכח ואריב עם שופטים, מאמנים מקבוצות שונות, שחקנים יריבים ו/או אוהדים של קבוצה יריבה.
* לא אשתף אנשים אשר אינם חלק מארגון מורדי יהודה בתוכניות המשחק שניתנו לי או כל מידע הקשור לקבוצה.
* לא אדבר לשון הרע על חבריי הקבוצה ו/או על הארגון.
* לא אדבר עם כל גורם תקשורתי על הארגון או בשם הארגון ללא הסכמה מפורשת מהמנהל הכללי – דוד שנקלר או על ידי מי שהוסמך על ידו לכך.
1. ציוד הקבוצה
* אטפל בציוד שאקבל מהקבוצה בצורה הטובה ביותר
* לא אגע בשום ציוד ללא אישור מפורש מהאחראים על הציוד: דוד שנקלר, מייק ויסלי, אביתר כהן ו/או ג'ייסן הס.
* לא אשתמש בציוד ובחולצת משחק בכל דרך העלולה להשמיץ את הארגון או לבייש אותו. השימוש בציוד ובחולצת משחק, מחוץ לאימונים ומשחקים, ללא אישור מפורש מהמנכ"ל הינה עבירה חמורה בהחלט.
* כניסה למכולות הציוד ללא אישור מהאחראים על הציוד הינה עבירה חמורה בהחלט!
* אחזיר את הציוד שאקבל מהארגון בצורה הטובה ביותר שאוכל. הארגון מודע לכך שישנו בלאי טבעי כתוצאה משימוש בציוד, במידה וציוד נשבר במהלך אימון ו/או משחק כתוצאה מפעילות הקבוצה השחקן אינו יהיה אחראי לנזק. אך במידה ונגרם נזק לציוד שלא כחלק מפעילות הקבוצה, על השחקן תהיה החובה לשלם או להחליף את הציוד שנהרס בציוד חדש.
1. נוכחות
* אעשה כל שביכולתי להגיע לכל אימון ומשחק של הקבוצה
* במידה ולא אוכל להגיע אודיע על כך למאמן הקבוצה ו/או לקפטן הקבוצה לפחות 4 שעות מראש.
* במידה ולא אודיע מראש על היעדרות, היא תחשב כלא מוצדקת ויהיה עליי לשאת בתוצאות הנ"ל:
* היעדרות 1 לא מוצדקת - אפסיד את מקומי בהרכב הפותח
* 2 היעדרויות לא מוצדקות - אשב רבע שלם על הספסל
* 3 היעדרויות לא מוצדקות - אשב על הספסל מחצית
* 5 היעדרויות לא מוצדקות - לא אשחק משחק שלם
* 7 היעדרויות לא מוצדקות - תתקיים שיחה יחד עם מאמן הקבוצה והנהלת הקבוצה על מחוייבותי לארגון. במידה והנהלת הקבוצה והמאמן ירגישו כי מחוייבותו של השחקן לארגון אינה בקו אחד עם הארגון, יהיה באפשרותם לבטל את החוזה עם השחקן ולסיים את ההתקשרות עם המועדון.
* 9 היעדרויות לא מוצדקות - אאבד את הזכות להיות חלק מארגון מורדי יהודה.
* במידה ואודיע על כך שלא אוכל להגיע מסיבה כזאת או אחרת, החיסור לא ייחשב כבלתי מוצדק. ארגון "מורדי יהודה" מבין את העובדה כי לשחקנים ישנם מחויבויות נוספות מחוץ למגרש וכל הנדרש זה לכבד את חבריי הקבוצה והודעה על אי הגעה תיתן מספיק זמן לצוות האימון להכין את הקבוצה בצורה הטובה ביותר על פי כמות האנשים אשר אמורים להגיע לאימון.
* הסעיף הקודם לא מאפשר אי הגעה לאימונים. על השחקן להראות מחויבות לקבוצה ולהודיע במידת הצורך על אי יכולת הגעה לאימון.

1. ביטוח
* על פי החוק הישראלי החדש שיצא לאחרונה אין חובת ביטוח על שחקנים אשר אינם מקבלים שכר עבור פעילותם הספורטיבית. לכן, מעתה אין צורך ברכישת ביטוח עבור השתתפות בליגות השונות בהן אנו מתחרים (IFL/AFI)
* עם זאת, הקבוצה ממליצה שיהיה לשחקן ביטוח בריאות בסיסי (עבור ישראלים להיות חלק מקופת חולים זה מספיק). אם ברצונכם לקבל ביטוח מקיף יותר, אנא צרו קשר עם חברת הביטוח שלכם על מנת לוודא שאתם מכוסים במסגרת מדיניות תאונות אישיות.
* בחתימתך על החוזה הזה אתה מסכים כי אתה אחראי על עצמך, ושקבוצת מורדי יהודה, הAFI, הIFL, וכל אחד אחר הקשורים לטאקל פוטבול בישראל אינם אחראים לשום פגיעה שנגרמה לך במהלך אימון או משחק. בנוסף, הנך מסכים לא לתבוע מקבוצת מורדי יהודה, AFI, IFL, ו/או כל מי שקשור לתאקל פוטבול בישראל כדי לקבל פיצוי על כל פציעה שנגמרה במגרש או מחוצה לו.
1. תשלומים
* אני מודע לכך כי יהיה עליי החובה לשלם דמי קבוצה בסכום שכתוב על האתר שלנו ([www.judeanfootball.com](http://www.judeanfootball.com)) אשר מסייעים לפעילות הקבוצה אשר כוללים: תשלום עבור שימוש במגרשים לאימונים, הסעות למשחקים, רכישת ציוד עבור הקבוצה, תשלום אגרות הקבוצה ועוד. את תשלום דמי הקבוצה ניתן יהיה להוריד לסכום של כ900 ש"ח אם השחקן יעמוד בדרישות ההשתתפות באירועים אליהם המועדון מבקש ממנו להשתתף. לכל אירוע יהיה מחיר מסויים אשר יתפרסם לקראת אותו אירוע.
* אני מודע לכך כי יהיה עליי החובה לשלם דמי ליגה בסך 80 ש"ח על אתר הIFL.
* במידה וארצה חולצת משחק עם שם משפחתי בגב החולצה אצטרך לשלם סכום של 300 ש"ח עבור רכישת חולצת משחק והזמנתה. העברת הכספים לרכישת חולצת משחק תועבר לא יאוחר מה- 14.9.2018 אלא אם כן אושר אחרת על ידי מנכ"ל הארגון – דוד שנקלר.
* במידה והשחקן יצטרך לעזוב את הקבוצה מסיבה כזאת או אחרת, לא יוחזרו כספי תשלום עבור החולצה. בנוגע לתשלום דמי הקבוצה הנושא יובא לדיון אך ורק מול מנהל הקבוצה – דוד שנקלר. אין הדבר מחייב החזרת כלל התשלום וכל נושא יבחן לגופו.
* במידה והשחקן ישוחרר מהקבוצה בשל התנהגות לא נאותה ו/או בשל החלטת צוות האימון וההנהלה לשחררו, לא יוחזר לשחקן כל סכום שהוא.
* על מנת להבטיח את קבלת הכספים מכלל שחקני הקבוצה, כל שחקן מתבקש למלא פרטי כרטיס אשראי לביטחון. הקבוצה מתחייבת לחייב את כרטיס האשראי אך ורק במידה והשחקן לא שילם או הסדיר את חובו מול הקבוצה עד לתאריך 1.2.2019.
* הקבוצה מתחייבת לא לנצל לרעה את פרטי כרטיס האשראי הניתן לה ותשתמש בנתונים אך ורק באם השחקן לא עמד בחובותיו. לפני ביצוע העסקה הקבוצה מתחייבת להודיע לשחקן על השימוש בפרטי הכרטיס לביצוע עסקת הרכישה.
* הקבוצה תחייב את השחקן אך ורק בסכום אותו הוא חייב ולא תגבה כל ריבית ו/או תשלום נוסף.

מספר כרטיס אשראי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3 ספרות בגב הכרטיס \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
תוקף הכרטיס \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
שם בעל הכרטיס \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**חתימת השחקן \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**שם השחקן \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מספר ת.ז. / דרכון \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מספר טלפון \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**חתימת נציג הקבוצה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**תאריך \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**